open-index/open-wikipedia-markdown huggingface dataset:
Մանուշակագույն

**Մանուշակագույն**, գույն տեսանելի լույսի առավել կարճ ճառագայթման վերջում՝ կապույտի և տեսանելի ուլտրամանուշակագույն ճառագայթների միջև։ Այն Իսահակ Նյուտոնի առանձնացրած յոթ գույներից մեկն է, երբ նա 1672 թվականին բաժանել է տեսանելի լույսի ճառագայթումը։ Գտնվում է էլեկտրամագնիսական ճառագայթման 380-450 նանոմետր երկարությամբ ալիքների տիրույթում։ Գույնի անունն առաջացել է մանուշակ ծաղկի անունից ։ *MS Windows* գունային համակարգում (հաշվարկման տասնվեցական համակարգ՝ hex) մանուշակագույնին համապատասխանում է 180 երանգը՝ կոդ 8000FF։ RGB համակարգում (կարմիր, կանաչ, կապույտ՝ լույսի երեք հիմնական գույները) 3-րդ շարքի գույն է (կապույտի և ծիրանագույնի (պուրպուր) միջև), այն կարելի է բնութագրել որպես կապտակարմրակապույտ։ Մետամերիզմի շնորհիվ մանուշակագույնը RGB համակարգում ստացվում է որպես կարմիր և կապույտ լույսերի խառնուրդ (ավելի շատ կապույտ, քան կարմիր), կիրառվում է համակարգիչների և հեռուստատեսային էկրաններին։ CMYK համակարգը կիրառվել է տպագրության մեջ, մանուշակագույնն ստեղծվել է մաջենտա (վարդագույն, ֆուքսին) և ցիան (կապտականաչ գույն) գունանյութերի խառնուրդից, որտեղ գերակշռում է ցիանը։

## Ծանոթագրություններ

Կատեգորիա:Գույներ
Սամիա Սուլուհու

**Սամիա Հասան Սուլուհու** ( , ), տանզանիացի քաղաքական գործիչ, Տանզանիայի գործող նախագահ։ Նա ներկայացնում է Չամա Չա Մապինդուզի կուսակցությունը։

2010 թվականից 2015 թվականներին նա եղել է խորհրդարանի անդամ, իսկ 2010 թվականից՝ միության գործերով փոխնախագահի աշխատակազմի պետնախարար։ Մինչ այդ, նա նախագահ Կարումե Ամանիի վարչակազմում զբաղեցրել է նախարարի պաշտոն Զանզիբար ինքնավար շրջանում։ 2014 թվականին նա ընտրվել է Հիմնադիր խորհրդարանի փոխնախագահ, որին հանձնարարվեց պատրաստել երկրի նոր սահմանադրության նախագիծ։

2021 թվականի մարտի 19-ին Սամիա Սուլուհուն ստանձնեց Տանզանիայի նախագահի պարտականությունները՝ դառնալով Տանզանիայի առաջին կին նախագահը։

## Վաղ կյանք
Սամիա Հասան Սուլուհուն ծնվել է Զանզիբարի Սուլթանությունում։ Ուսումն ավարտելուց հետո՝ 1977 թվականին նա որպես գործավար աշխատանքի է ընդունվել  նախագծման և զարգացման նախարարությունում։ 1986 թվականին ավարտել է կառավարման զարգացման ինստիտուտը (այժմ ՝ Մզումբեի համալսարան)՝ հանրային կառավարման դիպլոմով։

Դրանից հետո Սամիան աշխատում էր պարենի համաշխարհային ծրագրի կողմից ֆինանսավորվող ծրագրի վրա։ 1992-1994 թվականներին նա սովորել է Մանչեսթերի համալսարանում՝ ստանալով տնտեսագիտության մագիստրոսի կոչում։ 2015 թվականին Սուլուհուն մագիստրոսի կոչում ստացավ տնտեսական զարգացման ոլորտում՝ Տանզանիայի բաց համալսարանի և Հարավային Նյու Հեմփշիր համալսարանի համատեղ ծրագրի միջոցով։

## Քաղաքական կարիերա
Նա քաղաքականությամբ զբաղվել է 2000 թվականից։ Ընտրվել է Զանզիբարի ներկայացուցիչների պալատի անդամ և նախագահ Ամանի Կարումեի կողմից ստացել է նախարարական պորտֆել՝ դառնալով իր կաբինետի միակ բարձրաստիճան կինը։ 2005 թվականին վերընտրվելուց հետո նա կրկին նշանակվել է նախարար։

2010թվականին նա Մակունդուչի շրջանից ընտրվել է Ազգային ժողովի պատգամավոր՝ հավաքելով ձայների ավելի քան 80%-ը։ Նախագահ Ջակայա Կիկվետեն նրան նշանակեց միության հարցերի նախարար։

2015 թվականի հուլիսին Սուլուհուն աջակեց իշխող սոցիալիստական կուսակցության՝ Չամա Չա Մապինդուզի կուսակցության նախագահի թեկնածու Ջոն Մագուֆուլիին։ Նրանք հաղթեցին նախագահական ընտրություններում։

2021 թվականի սեպտեմբերին Սամիա Սուլուհուն հաստատեց, որ մտադիր է 2025 թվականին առաջադրել իր թեկնածությունը նախագահական ընտրություններում և այդպիսով դառնալ երկրի առաջին ընտրված կին նախագահը, եթե նա հաղթի։

## Անձնական կյանք
1978 թվականին Սուլուհուն ամուսնացել է Հաֆիդ Ամիրի հետ, ով նախկինում աշխատել էր որպես գյուղատնտեսության մասնագետ։ Նրանք ունեն չորս երեխա։ Նրա դուստրը՝ Մվանու Հաֆիդ Ամիրը Զանզիբարի ներկայացուցիչների պալատի անդամ է։

## Ծանոթագրություններ

## Արտաքին հղումներ
* Professional Newsletter Production by Samia Suluhu et al., (PDF) 2005 թ., OUT / NSHU:

Կատեգորիա:1960 ծնունդներ
Կատեգորիա:21-րդ դարի քաղաքական գործիչներ
Կատեգորիա:Ապրող անձինք
Կատեգորիա:Հունվարի 27 ծնունդներ
Կատեգորիա:Մանչեսթերի համալսարանի շրջանավարտներ
Կատեգորիա:Պետության գործող ղեկավարներ
Բուլանժերիտ

frameless|աջից
**Բուլանժերիտ**  (ֆրանսիացի միներալոգ Շառլ Բուլանժեի անունով), միներալ, բարդ սուլֆիդ. Pb_5Sb_4S_{11}:

Բյուրեղագիտական համակարգը մոնոկլինային է։ Առաջացնում է ասեղնաձև բյուրեղիկներ կամ թելավոր ագրեգատներ։ Գույնը՝ արծաթամոխրագույնից մինչև կապարամոխրագույն։ Կարծրությունը՝ 2,5-3,0, խտությունը՝ 6230 կգ/մ³: Հանդիպում է Անդրբայկալի, Ուզբեկստանի, Ուկրաինայի, Չեխիայի, Գերմանիայի, Ֆրանսիայի, ԱՄՆ-ի բազմամետաղային հանքավայրերում, Հայաստանում՝ Ազատեկի հանքավայրում։ Մեծ կուտակումների դեպքում հանդիսանում է կապարի հանքանյութ։

Կատեգորիա:Ծարիրի միներալներ
Կատեգորիա:Կապարի միներալներ
Երաշտահավ (մուլտֆիլմ)

**Երաշտահավ** (), մուլտիպլիկացիոն ֆիլմ։

Իվան Կռիլովի համանուն առակի էկրանավորումն է։ Առակը ծաղրում էր Նապոլեոնին, որը պատրաստվում էր պատերազմել Ռուսաստանի դեմ, որն, ըստ առակասացի պատկերավոր արտահայտության` պատրաստվում էր «Այրել ծովը»։

Ֆիլմի վրա աշխատանքը սկսվել է տարհանման ժամանակ, Սամարղանդում, իսկ ավարտվել է արդեն Մոսկվա վերադառնալուց հետո։

## Հեղինակներ
* Ռեժիսորներ՝ Մստիսլավ Պաշչենկո,Ալեքսանդր Իվանով 
* Սցենարի հեղինակ՝ Զինովի Կալիկ
* Բեմադրող նկարիչներ՝ Գենադի Ֆիլիպով, Բորիս Դյոժկին
* Նկարիչ-պլանավորողներ՝ Ֆ. Գոլդշտեյն, Ք. Լյուբարսկայա
* Օպերատոր՝ Ե. Գիմպելսոն, Ն. Սոկոլով
* Կոմպոզիտոր՝ Նիկիտա Բոգասլովսկի 
* Հնչյունային օպերատոր՝ Նիկոլայ Պրիլուցկի

## Սյուժե
Ճնճղուկի հետ հանդիպման ժամանակ երաշտահավը գլուխ է գովացել, թե նա կարող է հրկիզել ծովը։ Շուտով այս լուրը տարածվել է անտառի բոլոր բնակիչների շրջանում։ Շատ կենդանիներ հավաքվել էին տեսնելու, թե ինչպես է Երաշտահավը այրում ծովը։ Չկարողանալով դա անել` խայտառակված երաշտահավը հետ է վերադառնում տուն։

## Կարծիքներ
Հայտնի ռեժիսոր-մուլտիպլիկատոր Ի․ Իվանով-Վանոն ֆիլմը «հաջողակ աշխատանք» է անվանել։ Նրա կարծիքով՝ «ֆիլմը հայրենասիրական էր, լավ է ընդունվել հանդիսատեսի կողմից և թերևս այն ժամանակվա երգիծական ժանրի լավագույն աշխատանքներից մեկն էր»։

## Ծանոթագրություններ

## Գրականություն
* * {{книга |автор=Иванов-Вано И.П. |часть= |ссылка часть= |заглавие=Кадр за кадром |оригинал= |ссылка= |викитека= |ответственный= |издание= |место=М. |издательство=Искусство |год=1980 |том= |страницы=125 |столбцы= |страниц=240 |серия

Կատեգորիա:1944 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Իվանովի մուլտֆիլմեր
Կատեգորիա:Իվան Կռիլովի առակների էկրանավորումներ
Կատեգորիա:Խորհրդային սև-սպիտակ ֆիլմեր
Աբդլմսեհ Արծրունի (15-րդ դար)

**Աբդլմսեհ Արծրունի** (), հայ իշխան Կարա-Կոյունլուների պետությունում, Վասպուրականի Ամյուկ բերդի տերը, Մելիք Ստեփանոսի որդին, Աղթամարի կաթողիկոսներ՝ Զաքարիա Գ-ի եղբայրը և Դավիթ Գ-ի եղբորորդին, Հայոց վերջին արքա Սմբատ Արծրունու հորեղբայրը, Սեֆեդինյանների (Արծրունիներ) իշխանական տոհմից։

## Կենսագրություն
Ծնվել է Մելիք Ստեփանոսի և Խաթուն Մելեքի ընտանիքում։ Եղբայրներն են՝ Զաքարիա Գ-ն, Գուրջիբեկը, Տուղշահբեկը, Դովլաթշահը և Ասլանբեկը։

## Ծանոթագրություններ

Կատեգորիա:Վասպուրականի իշխաններ
Կատեգորիա:Արծրունիներ
Երջանկության օրը

**«Երջանկության օր»**, խորհրդային լիամետրաժ սև-սպիտակ գեղարվեստական ֆիլմ, որը բեմադրել է ռեժիսոր Իոսիֆ Խեյֆիցը 1963 թվականին «Լենֆիլմ» կինոստուդիայում Յուրի Գերմանի վեպի հիման վրա։ Ֆիլմի պրեմիերան ԽՍՀՄ-ում տեղի է ունեցել 1964 թվականի հուլիսի 27-ին։

## Սյուժե
Շտապ օգնության բժիշկ Ալեքսանդրը ավտոբուսում հանդիպում է գեղեցիկ անծանոթուհու՝ իր անվանակից Ալեքսանդրային։ Սիրահարվելով՝ Ալեքսանդրը աղջկա հետ մի ամբողջ երեկո է անցկացնում, բայց կորցնում է նրան ամբոխի մեջ։ Չկարողանալով մոռանալ անծանոթուհուն՝ նա փորձում է նորից գտնել նրան։

Ալեքսանդրայի ամուսինը դառնում է ողբերգության մեղավոր՝ հրաժարվելով արշավախմբից։ Նա իր համար կազմակեպրում է «երջանկության օր», որն անցկացնում է իր սիրելի կնոջ հետ։ Տանջված իր ամուսնու հարբեցողությունից ու անգործությունից՝ Ալեքսանդրան որոշում է փոխել իր կյանքը, գնալ գյուղ և վերադառնալ աշխատանքի դպրոցում։

## Ֆիլմում նկարահանվել են
* Թամարա Սյոմինա – *Ալեքսանդրա Նիկոլաևնա Օռլովա
* [[Վալենտին Զուբկով]] – *Ֆեոդոր Անդրեևիչ, Ալեքսանդրայի ամուսինը
* Ալեքսեյ Բատալով – *Ալեքսանդր Նիկոլաևիչ Բերյոզկին
* [[Նիկոլայ Կրյուչկով]] – *դերձակ Տիմոֆեյ Կաշին, Ռիտայի հայրը
* Լարիսա Գոլուբկինա – *Ռիտա
* [[Իոսիֆ Կոնոպացկի]] – *Լև Լեոնիդովիչ, Ռիտայի փեսացուն
* Վլադիմիր Տիկկե – ''Անատոլի Ստրելցով, Ռիտայի փեսացուն

## Նկարահանող խումբ
* Սցենարիստներ՝ Յուրի Գերման, Իոսիֆ Խեյֆից 
* Բեմադրող ռեժիսոր՝ Իոսիֆ Խեյֆից 
* Գլխավոր օպերատոր՝ Հենրիկ Մարանջյան 
* Նկարիչներ՝ Բելլա Մանևիչ, Իսահակ Կապլան 
* Ռեժիսոր՝ Վիտալի Մելնիկով 
* Կոմպոզիտոր՝ Նադեժդա Սիմոնյան

## Ծանոթագրություններ

## Արտաքին հղումներ
* 
* «День счастья» Аннотированный каталог фильмов киностудии «Ленфильм» 1918—2003.
* 
* 
* 
* 

Կատեգորիա:1963 ֆիլմեր
Կատեգորիա:1964 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Հայր և որդի

**«Հայր և որդի»** (), խորհրդային ֆիլմ, որը նկարահանել են  ռեժիսորներ Վլադիմիր Կրասնոպոլսկին և Վալերի Ուսկովը «Մոսֆիլմ» կինոստուդիայում 1979 թվականին։

Ֆիլմը ստեղծվել է Գեորգի Մարկովի համանուն վեպի հիման վրա։ Բաղկացած է երկու մասից՝ «Շրջված լռություն» (ռուս.՝ «Опрокинутая тишина») և «Հեռավոր կրակոցների արձագանքը» (ռուս.՝ «Эхо далёких выстрелов»): Պրեմիերան տեղի է ունեցել 1980 թվականի մարտի 31-ին։

## Սյուժե
Սիբիր, 1920-ական թվականներ։ Բոլշևիկ Ռոման Բաստրիկովը սիբիրյան խորքում ստեղծում է առաջին կոմունան, բայց խորհրդային իշխանության թշնամիները սպանում են նրան։ Բաստրիկովի որդին՝ Ալյոշան, մեծանալով, շարունակում է հոր գործը։

## Դերերում
* Վադիմ Սպիրիդոնով – *Ռոման Բաստրիկով
* [[Անդրեյ Սմոլյակով]] – *Ալեքսեյ, Ռոման Բաստրիկովի որդին (հնչյունավորել է Վադիմ Սպիրիդոնովը)
* Ալեքսեյ Սերեբրյակով – *Ալեքսեյը մանկության տարիներին
* [[Բորիս Նովիկով]] – *Պորֆիրի Իսաև
* Լյուդմիլա Խիտյաևա – *Ուստինյա
* [[Սերգեյ Մարտինով]] – *Գրիգորի Վեդեռնիկով, Սպիտակ բանակի պոդպորուչիկ
* Նադեժդա Բուտիրցևա – *Լուշկա
* [[Վիկտոր Մամաև]] – *Տերենտի Չերեմիսին
* Պավել Կորմունին – *Տիխոն Սկոբեև (հնչյունավորել է Պյոտր Վելյամինովը)
* [[Բուդա Վամպիլով]] – *Միշկա
* Իվան Լապիկով – *Մատվեյ պապ
* [[Ֆիլիմոն Սերգեև]] – *էպիզոդ

## Նկարահանող խումբ
* Ռեժիսորներ՝ Վլադիմիր Կրասնոպոլսկի, Վալերի Ուսկով
* Սցենարիստներ՝ Անատոլի Իվանով, Վլադիմիր Կրասնոպոլսկի, Վալերի Ուսկով 
* Օպերատորներ՝ Վլադիմիր Մինաև, Պյոտր Եմելյանով 
* Ֆիլմի տնօրեն՝ Ալլա Ժավորոնկովա
* Կոմպոզիտոր՝ Լեոնիդ Աֆանասև 
* Նկարիչ՝ Նիկոլայ Մարկին 
* Ֆիլիմոն Սերգեև՝ «Գետ» երգի տեքստի հեղինակ։

## Մրցանակներ
«Հայր և որդի» ֆիլմի համար ռեժիսորներ Վ. Կրասնոպոլսկին, Վ. Ուսկովը և դերասան Վ. Սպիրիդոնովը պարգևատրվել են Լենինի կոմերիտմիության մրցանակով։

## Ծանոթագրություններ

Կատեգորիա:1979 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Միրյանա Մարիչ

**Միրյանա Մարիչ**  (, ), սերբ շախմատիստուհի, միջազգային վարպետ, կանանց գրոսմայստեր։

## Կենսագրությունման
Ծնվել է Նյու Յորքում, 1970 թվականին։ Իր երկվորյակ քրոջ՝ Ալիսյի հետ 4 տարեկանից զբաղվել է շախմատով։ Շախմատի պատմության մեջ կանանց գրոսմայստերի կոչում ունեցող միակ երկվորյակները Ալիսան և Միրյանան են։ Նրանց հայրն աշխատել է ՄԱԿ-ում մաթեմատիկայի պրոֆեսոր, մայրը նույնպես եղել է մաթեմատիկոս։

Ավարտել է Բելգրադի համալսարանի մաթեմատիկայի ֆակուլտետը, ամուսնացել է միջազգային վարպետ Զորան Ստամենկովիչի հետ։
1985 թվականին Միրյանան նվաճել է շախմատի պատանիների աշխարհի առաջնությունը՝ մինչև 16 տարեկանների խմբում։ Երկու անգամ՝ 1991 թվականին Սյուզանա Մաքսիմովիչի հետ  և 1993 թվականին  նվաճել է Հարավսլավիայի կանանց շախմատի առաջնությունը։

Մասնակցել է Նովի Սադ 1990, Մոսկվա 1994, Երևան 1996 շախմատային օլիմպիադաներին։

1988 թվականին ՖՒԴԵ-ի կողմից արժանացել է կանանց միջազգային վարպետի կոչման, իսկ 1992 թվականին՝ կանանց գրոսմայստերի կոչման։

Երկար դադարից հետո 2007 թվականին մասնակցել է Սերբիայի առաջնությանը և 12 մասնակիցների մեջ գրավել 4-րդ տեղը։

## Վարկանիշի փոփոխության գրաֆիկ

## Ծանոթագրություններ

## Գրականություն
*Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 610. — 621 с. — 100 000 экз. — ISBN 5-85270-005-3.

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները chessgames.com կայքում
*Անձնական քարտը 365chess.com կայքում
*Շախմատի օլիմպիադա 

Կատեգորիա:21-րդ դարի ամերիկացի կանայք
Կատեգորիա:Բելգրադի համալսարանի շրջանավարտներ
Կատեգորիա:Բնօրինակում անաղբյուր հոդվածներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Շախմատի միջազգային վարպետներ
Կատեգորիա:Շախմատիստներ այբբենական կարգով
Կատեգորիա:Սերբ շախմատիստներ
Փերի Էլիս

**Փերի Էդվին Էլիս** (, ), ամերիկացի նորաձևության դիզայներ։ Տղամարդու հագուստի համանուն բրենդի հիմնադիր։

## Վաղ տարիներ
Էլիսը ծնվել է Վիրջինիա նահանգի Պորտսմուտե քաղաքում։ Նա միակ երեխան էր Էդվին Էլիսի, որը վառարանի վառելիք վաճառող ընկերության սեփականատերն էր և Ուինիֆրեդ Ռանտրի Էլիսի (1914-2010) ընտանիքում։ 1957 թվականին Էլիսն ավարտել է Վուդրոու Ուիլսոնի անվան ավագ դպրոցը, որից հետո ընդունվել է Վիլհելմի և Մարիայի քոլեջ, որն ավարտել է 1961 թվականին՝ գործնական վարչարարության բակալավրի աստիճանով։ Զինվորական պարտականությունից խուսափելու նպատակով Էլիսը մտել Է ԱՄՆ-ի առափնյա պահպանության պահեստային ուժեր։ 1963 թվականին ավարտել է Նյու Յորքի համալսարանը՝ մանրածախ առևտրի մագիստրոսի աստիճանով։

## Կարիերա
Էլիսը իր կարիերան սկսել է Վիրջինիա նահանգի Ռիչմոնդ քաղաքում, որտեղ աշխատել է «*Miller & Rhoads*» մանրածախ խանութում։ Ապրելով Ռիչմոնդում՝ նա նաև հիմնադրել է «A Sunny Day» խանութը նախքան Նյու Յորքի «John Meyer of Norwich» ընկերությանը միանալը։ 1970-ականների կեսերին Էլիսն «The Vera Companies» ընկերությունից հավաքածու ստեղծելու առաջարկ է ստացել, որից հետո 1976 թվականին ներկայացրել է կանանց սպորտային հագուստի իր առաջին հավաքածուն, որը ստացել է «*Portfolio*» անվանումը։

1978 թվականին Էլիսը *Manhattan Industries*-ի հետ համատեղ հիմնադրել է իր սեփական «*Perry Ellis International*» ապրանքանիշը։

1984-1986 թվականներին Էլիսը զբաղեցրել է Ամերիկայի մոդելավորողների խորհրդի նախագահի պաշտոնը։

## Անձնական կյանք
1981 թվականին Էլիսի մոտ հարաբերություններ են սկսվել փաստաբան Լաֆլին Բարքերի հետ (1948-1986)։ Նրանք միասին են մնացել մինչև Բարքերի մահը՝ 1986 թվականի հունվարը։

1984 թվականիի նոյեմբերին Էլիսը և նրա ընկերուհին՝ հեռուստատեսային պրոդյուսեր Բարբարա Գալահերը, արհեստական բեղմնավորման միջոցով ունեցել են դուստր՝ Թայլեր Ալեքսանդրա Գալահեր Էլլիսը։

## Հիվանդություն և մահ
1985 թվականի հոկտեմբերին, այն բանից հետո, երբ զգալիորեն նիհարած և ծերացած Էլիսը հայտնվել է իր բրենդի նոր հավաքածուի ցուցադրությանը, մամուլում սկսել են լուրեր տարածվել այն մասին, որ նա ՁԻԱՀ-ով հիվանդ է։ Միաժամանակ, նրա գործընկեր Լաֆլին Բարկերը քիմիաթերապիայի կուրս էր անցնում Կապոշիի սարկոմայի՝ ՁԻԱՀ-ի քաղցկեղի հետ կապված։ Էլիսը հերքել է, որ ՁԻԱՀ-ով հիվանդ է, սակայն լուրերն սաստկացել են այն բանից հետո, երբ նա կորցրել է գիտակցությունը՝ գտնվելով Կոստյումի ինստիտուտում տեղի ունեցած երեկույթին։ 1986 թվականի հունվարի 2-ին Լաֆլին Բարկերը մահացել է թոքերի քաղցկեղից Էլիս Մանհեթենի տանը։ Բարքերի մահից հետո Էլիսի առողջությունը սկսել է սրընթաց վատթարանալ։ Ըստ 1986 թվականի մայիսի՝ նա վարակվել է վիրուսային էնցեֆալիտով, ինչը դեմքի մի կեսի մկանների կաթված է առաջացրել։ Չնայած դրան, Էլիսը պնդել է, որ մայիսի 8-ին ցուցադրվելու է նոր հավաքածուն, սակայն թուլության պատճառով նրան անհրաժեշտ է եղել շարժման ժամանակ երկու ասիստենտների աջակցությունը։ Նույն օրը նա հոսպիտալացվել է և շուտով կոմայի մեջ է ընկել։ Էլիսը մահացել է 1986 թվականի մայիսի 30-ին վիրուսային էնցեֆալիտի հետևանքով։ Ընկերության ներկայացուցիչը չի մեկնաբանել, թե արդյոք Էլիսը մահացել է ՁԻԱՀ-ից՝ հայտարարելով, որ «այդպիսին է եղել Փերիի ցանկությունը»։

## Ծանոթագրություններ

Կատեգորիա:Ամերիկացի դիզայներներ
Կատեգորիա:ՁԻԱՀ-ի հետ կապված հիվանդություններից մահացածներ
Կատեգորիա:Նյու Յորքի համալսարանի շրջանավարտներ
Կատեգորիա:Տղամարդկանց հագուստի դիզայներներ
Դեղին ճամպրուկի արկածները

**«Դեղին ճամպրուկի արկածները»** (), խորհրդային երաժշտական կինոկատակերգություն, որը նկարահանել է ռեժիսոր Իլյա Ֆրեզը 1970 թվականին։ Սոֆյա Պրոկոֆևայի համանուն վեպի էկրանավորումն է։ Ֆիլմը նկարահանվել է Տալլինում (հին քաղաք) և Մոսկվայում (նոր շրջաններ)։

## Սյուժե
Մի արևոտ քաղաքում ապրում էին արտասովոր տղա Պետյան և աղջիկ Տոման։ Տոման  երբեք չի ժպտում և հաճախ լաց է լինում, իսկ Պետյան վախկոտ է։ Եվ ահա Պետյայի մայրը և Տոմայի հայրը որոշում են դիմել բժշկին։ Բժիշկն արտասովոր է։ Նա ունի կոնֆետներ վախի դեմ, իսկ այլ հրաշալի դեղամիջոցների օգնությամբ նա միանգամայն կարող էր բուժել չարությունից ու նենգությունից, հիմարությունից, տխրությունից, ստից, շաղակրատությունից։

Սակայն հանգամանքների բերումով հրաշք դեղամիջոցներով դեղին ճամպրուկը ընկել է ուրիշի ձեռքը։ Վտանգի տակ են հայտնվել Տոմայի տատիկի, օդաչու Վերևկինի՝ Տոմայի պապի, վագրի վարժեցնող Բուլանկինի կյանքը։ Տոմայի տատը, բժիշկը, Տոման և Պետյան գնում են որոնելու կախարդական դեղամիջոցներով ճամպրուկը։

200px|մինի|Արձան Տալլինի Արվեստի տան ճակատամասին, որը ցուցադրվել է ֆիլմում

## Գլխավոր դերերում
* Տատյանա Պելտցեր - Աննա Պետրովնա Վերյովկինա, Տոմայի տատը 
* Եվգենի Լեբեդև - մանկական բժիշկ

## Դերերում
* Նատալյա Սելեզնյովա – *Պետյայի մայրը
* [[Բորիս Բիստրով]] – *օդաչու Վերյովկին
* Լարիսա Տիխոնովա – *Վիոլետա
* [[Վիկտոր Տիխոնով (դերասան)|Վիկտոր Տիխոնով]] – *Բուլանկին
* Եվգենի Վեսնիկ – *երկնքի հրամանատար
* [[Կոնստանտին Կունտիշև]] – *աշխղեկ
* Անդրյուշա Գրոմով – *Պետյա
* [[Վիկ Չերնակովա]] – *Տոմա
* Խուլիգաններ՝
: Ալեքսանդր Կավալերով – *գլխավոր 
: Ժենյա Մոդել – *երկրորդն
: Սերյոժա Ռոդիոնով – *երրորդ 
: Իգոր Վոյևոդին – *շատախոս

## Նկարահանող խումբ
* Սցենարիստներ` Սոֆյա Պրոկոֆևա, Իլյա Ֆրեզ
* Բեմադրող ռեժիսոր՝ Իլյա Ֆրեզ
* Գլխավոր օպերատոր` Միխայիլ Կիրիլով
* Կոմպոզիտոր` Յան Ֆրենկել
* Երգերի տեքստի հեղինակ` Սոֆյա Պրոկոֆևա, Հենրիխ Սապգիր
* Երգերի կատարող (ներածական և եզրափակիչ)՝ Օլեգ Անոֆրիև

## Մրցանակներ
* Արծաթե մեդալ և «Սիլդակ» ժյուրիի պատվավոր դիպլոմ Վենետիկի մանկական և պատանեկան ֆիլմերի XXII միջազգային կինոփառատոնում, 1970 թվական,
* Թեհրանի միջազգային կինոփառատոնի մանկական ժյուրիի  հատուկ դիպլոմ (Իրան), 1970 թվական։

## Ծանոթագրություններ

Կատեգորիա:1970 ֆիլմեր
Կատեգորիա:1970-ականների ռուսերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային մանկական ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր դեռահասների համար
Կատեգորիա:1970-ականների խորհրդային ֆիլմեր
Պատրիսիա Ռոզեմա

**Պատրիսիա Ռոզեմա** (, ), կանադացի ռեժիսոր, սցենարիստ, մոնտաժոր, դերասանուհի։

## Կենսագրություն
Պատրիսիա Ռոզեման ծնվել է 1958 թվականին Քինգստոնում (Օնտարիո, Կանադա)՝ Յանա և Ջեյկոբ Բերանդինի Ռոզեմի ընտանիքում։ Պատրիսիան մեծացել է Սարնիա քաղաքում (Օնտարիո)։ Հեռուստատեսությունը նրանց տանը խիստ արգելված էր և նա կինոթատրոն էլ չէր գնում մինչև 16 տարեկան դառնալը։ Ռոզեման փիլիսոփայություն և անգլերեն գրականություն է ուսումնասիրել Քալվինի քոլեջում՝ Միչիգանում։

Պատրիսիան կինոկարիերան սկսել է 1984 թվականին։ 1998 թվականին Ռոզեման ստացել է Պրայմ թայմ «Էմմի» մրցանակ՝ «Նշանավոր դասական երաժշտական-պարային ծրագիր» անվանակարգում՝ «Ոգեշնչված Բախով» ֆիլմերի շարքի համար։ Նա եղել է 1980-ական թվականներին Տորոնտոյում հայտնված կինոմատոգրաֆիստների ազատ խմբի անդամ, որը հայտնի է որպես Տորոնտոյի նոր ալիք։

Պատրիսիան բացահայտ լեսբուհի է։ Ռոզեման ունի երկու աղջիկ կոմպոզիտոր Լեսլի Բարբերի հետ հարաբերություններից՝ Ջեյկոբ Լեսլի Բարբեր Ռոզեմա և Էվի Բարբեր-Ռոզեմա։

## Ընտրյալ ֆիլմագրություն
* 1985 — «Գրասենյակ» / Head Office (ստաժորի օգնական)
* 1986 — «Թռչել» / The Fly (ռեժիսորի երրորդ ընթերակա)
* 1987 — «Ես լսում եմ ջրահարսերի երգը» / I've Heard the Mermaids Singing (ռեժիսոր, պրադյուսեր, սցենարիստ, դերասան)
* 1995 — «Երբ իջնում է գիշերը» / When Night Is Falling (ռեժիսոր, սցենարիստ)
* 1997 — «Քաղց» / The Hunger (ռեժիսոր, սցենարիստ)
* 1999 — «Մենսֆիլդ Պարկ» / Mansfield Park (ռեժիսոր, սցենարիստ)
* 2007 — «Ասա, որ սիրում ես ինձ» /  (ռեժիսոր, սցենարիստ)
* 2008 — «Քիթ Քիթրիջ։ Ամերիկացի աղջիկ» / Kit Kittredge: An American Girl (ռեժիսոր)
* 2009 — «Մոխրագույն այգիներ» / Grey Gardens (սցենարիստ)
* 2016 — «Մոցարտը ջունգլիներում» / Mozart in the Jungle (ռեժիսոր)
* 2017 — «Anne with an E»

## Ծանոթագրություններ

Կատեգորիա:«Էմմի» մրցանակի դափնեկիրներ
Կատեգորիա:Լեսբուհի արվեստագետներ
Կատեգորիա:Լեսբուհի գրողներ
Կատեգորիա:Կանադացի դերասանուհիներ
Կատեգորիա:Կանադացի կինոռեժիսորներ
Կատեգորիա:Կանադացի պրոդյուսերներ
Կատեգորիա:Կանադացի ռեժիսորներ
Կատեգորիա:Կանադացի սցենարիստներ
Էլեն Գուստաֆսոն

**էլեն Գուստաֆսոն** (, ), ամերիկացի գործարար, սոցիալական եռնարկատեր և արդյունաբերական համակարգի ակտիվիստ։ Առավել հայտնի է որպես Լորեն Բուշ Լորեն Լորեն Բուշ Լորենի հետ միասին «FEED Projects»-ի համահիմնադիր նաև որպես աչ առևտրական «30 Project» կազմակերպության հիմնադիր։ Բացի այդ, նա եղել է ԱՄՆ-ի ներկայացուցիչը ՄԱԿ-ի Պարենի համաշխարհային ծրագրում և հիմնադրել է ոչ առևտրական «Food Tank» կազմակերպությունը Դանիել Ներեմբերգի հետ համատեղ, որը զբաղվում է սովի, ճարպակալության և աղքատության հետ կապված խնդիրները լուծելով։

## Կենսագրություն
Գուստաֆսոնը ավարտել է Կոլումբիայի համալսարանը՝ ստանալով բակալավրի աստիճան միջազգային քաղաքականության ոլորտում։ Շուտով սկսել է աշխատել միջազգային հարաբերությունների գծով խորհրդում, ապա որպես *ABC News*-ի լրագրող՝ մասնագիտացված ահաբեկչության գծով։

2007 թվականին Գուստաֆսոնը Լորան Բուշ Լորանի հետ, որը Ջորջ Բուշի զարմուհին էր, համատեղ դարձել է «FEED Projects»-ի համահիմնադիրը։ «FEED Projects»-ը պատրաստում էր պայուսակներ, որի վաճառքից ստացված ողջ հասույթը գնում է ՄԱԿ-ի Պարենի համաշխարհային ծրագրի ֆոնդ։ FEED-ի պայուսակները պատրաստված են 100%-անոց օրգանական, էթիկապես ընդունելի նյութերից։ Ծրագիրն ուղղված է մեկ տարվա ընթացքում 1 աշակերտի ճաշով ապահովելուն։ Այս նախագծին մասնակցությունը նրան բերել է բազմաթիվ մրցանակներ, այդ թվում նա համարվել է առավել ազդեցիկ կին-ձեռնարկատերերից մեկը (2009 թվական, «Fortune ամսագիր)։ Նա նաև «FEED Foundation»-ի նախկին գործադիր տնօրենն է, որը ուղղված է ողջ աշխարհում սովի դեմ պայքարին և ողջ աշխարհում 60 մլն դպրոցականի ապահովում է սնունդով։

Գուստաֆսոնը «30 Project»-ի հիմնադիրն ու գործադիր տնօրենն է։ Այդ ոչ առևտրային կազմակերպությունը զբաղվում է առաջիկա 30 տարում սննդի արտադրության և սպառման փոփոխությամբ, ինչպես նաև համաշխարհային պարենային անհավասարության խնդրի լուծմամբ, որը երկու համաճարակների՝ ճարպակալման և սովի հիմքում է ընկած։ Բացի այդ, «30 Project »-ը նաև տարբեր ընկերություններ է ներգրավում սննդի արդյունաբերության մեջ՝ փորձելով ամբողջովին փոխել այդ խնդիրները։ «30 Project»-ում Գուստաֆսոնը աշխատում է Դանիել Ներենբերգի հետ։

## Ծանոթագրություններ

Կատեգորիա:Ամերիկացի գործարարներ
Կատեգորիա:Ապրող անձինք
Ահմադ բեն Ալի

**Ահմադ բեն Ալի** (, ), լիբիացի և անգլիացի ֆուտբոլիստ, իտալական «Կրոտոնե» ակումբի և Լիբիայի հավաքականի կիսապաշտպան։

## Կենսագրություն
Ծնվել է 1992 թվականի փետրվարի 7-ին Մանչեսթերում (Անգլիա)։ Նրա մայրը անգլիացի է, իսկ հայրը՝ լիբիացի։ Ունի նաև գերմանական և շոտլանդական արմատներ։

## Ակումբային կարիերա
Անգլիական  «Մանչեսթեր Սիթիի» սան է։ Հիմնական թիմի կազմում ոչ մի խաղ չի խաղացել։

2011/2012 մրցաշրջանում վարձավճարով հանդես է եկել անգլիական  «Ռոչդեյլում»։ Անցկացրել է 2 հանդիպում Առաջին լիգայում (Անգլիայի 3-րդ դիվիզիոն)։

### «Բրեշիա»
2012 թվականի ամռանը տեղափոխվել է իտալական «Բրեշիա»։ 2012/2013 մրցաշրջանում 10 հանդիպում է անցկացրել Սերիա B-ում (Իտալիայի 2-րդ դիվիզիոն)։ 2013/2014 մրցաշրջանում մասնակցել է 34 խաղի և դարձել 4 գոլի հեղինակ Սերիա B-ում։ 2014/2015 մրցաշրջանում մասնակցել է 36 խաղի և դարձել 9 գոլի հեղինակ Սերիա B-ում։

### «Պեսկարա»
2015 թվականի ամռանը տեղափոխվել է «Պալերմո» և անմիջապես վարձավճարով ուղարկվել է «Պեսկարա»։ 2015/2016 մրցաշրջանում մասնակցել է 39 հանդիպման և խփել է 5 գոլ Սերիա B-ում։ Թիմը զբաղեցրել է 4-րդ տեղը։ Փլեյ-օֆֆում հաղթել են «Նովարային» ու «Տրապանիին» ու դուրս եկել Սերիա A։ 2016 թվականի ամռանը «Պեսկարան»  գնել է բեն Ալիի իրավունքները։ 2016/2017 մրցաշրջանում մասնակցել է 33 հանդիպման և խփել 6 գոլ։ 2017/2018 մրցաշրջանի առաջին կեսին Սերիա B-ում անցկացրել է 15 հանդիպում և խփել 4 գոլ։

### «[[Կրոտոնե ՖԱ|Կրոտոնե]]»
2018 թվականի հունվարին վարձավճարով տեղափոխվել է «Կրոտոնե» մինչև մրցաշրջանի ավարտը։ Մասնակցել է 10 հանդիպման և խփել է մեկ գոլ։ 2018 թվականի ամռանը ակումբը գնել է ֆուտբոլիստին։ 2018/19 մրցաշրջանում մասնակցել է 23 հանդիպման և խփել է 5 գոլ։

## Ազգային հավաքական
Լիբիայի հավաքականում նորամուտը նշել է 2012 թվականի մայիսի 23-ին Ռուանդայի թիմի դեմ ընկերական խաղում։ Ազգային հավաքականի կազմում առաջին գոլը խփել է 2017 թվականի հունիսի 9-ին՝ գրավելով Սեյշելյան կղզիների հավաքականի դարպասը Աֆրիկյան ազգերի գավաթի 2019 թվականի ընտրական փուլի խաղում։

## Վիճակագրություն
### Ակումբային

*2019 թվականի հունիսի 24-ի դրությամբ*

### Միջազգային

**Ընդամենը՝ 11 հանդիպում / 3 գոլ, 2 հաղթանակ, 4 ոչ ոքի, 5 պարտություն:**

## Ձեռքբերումներ
### Թիմային
;  Պեսկարա
* Սերիա A-ի փլեյ-օֆֆի հաղթող (1) - 2015/2016

## Անձնական կյանք
Ահմադ բեն Ալին մուսուլման է։

Ամուսնացած է։ Զույգն ունի երկու երեխա՝ դուստրը՝ Յասմինը (2013 թվական) և որդին՝ Այմանը (2014 թվական)։

## Ծանոթագրություններ

## Արտաքին հղումներ
* 
* 
* 
* 
* Ֆուտբոլիստի էջը footballdatabase.eu կայքում
* Ֆուտբոլիստի էջը ogol.com կայքում
* 
* 

Կատեգորիա:Անգլիացի ֆուտբոլիստներ
Բուրեական լեռնաշղթա

**Բուրեական լեռնաշղթա** Ռուսաստանի Խաբարովսկի երկրամասում։ Ձգվում է միջօրեականի ուղղությամբ Բուրեա գետի ակունքից մինչև Տիրմա գետի վերին հոսանքը։ Երկարությունը մոտ 400 կմ է, բարձրությանը՝ 1000-ից 2071 մ։

Կատեգորիա:Ռուսաստանի լեռնաշղթաներ
Փիթեր Գեյլ

**Փիթեր Գեյլ**(հոլանդերեն՝ *Pieter Geyl*, ), հոլանդացի պատմաբան։

## Կենսագրություն
1913 թվականին ավարտել է Լեյդենի համալսարանը՝ ստանալով դոկտորի աստիճան։

1912-1913 թվականներին վարժարանում կարճատև աշխատանքից հետո տեղափոխվել է Լոնդոն՝ դառնալով հոլանդական թերթի թղթակից։ 1919-1935 թվականներին եղել է Լոնդոնի համալսարանի դասախոս, պրոֆեսոր։

1935 թվականին վերադարձել է հայրենիք և որպես պրոֆեսոր աշխատել Ուտրեխտի համալսարանի պատմության ամբիոնում։

1940 թվականի հոկտեմբերին վերադարձել է հայրենիք և ձերբակալվել նացիստների կողմից, մինչև 1941 թվականը պահվել է Բուխենվալդում, ապա տեղափոխվել հայրենիք։

Հոլանդիայի ազատագրումից հետո 1945 թվականին վերականգնվել է Ուտրեխտի համալսարանի պատմության ամբիոնում։

Հայտնի է անգլիացի պատմաբան Առնոլդ Թոյնբիի (*Debates with Historians*, 1958 թվական) նկատմամբ կատարած իր քննադատությամբ։

Երկու անգամ ամուսնացած է եղել։

## Ծանոթագրություններ

## Արտաքին հղումներ
* Pieter Geyl // Fifty Key Thinkers on History / Marnie Hughes-Warrington. 2014
* britannica

Կատեգորիա:Բնօրինակում անաղբյուր հոդվածներ
Կատեգորիա:Բրիտանական ակադեմիայի թղթակից-անդամներ
Կատեգորիա:Հոլանդացի պատմաբաններ
Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Apple A12

**Apple A12** (A12 Bionic chip), Apple կազմակերպության կողմից ստեղծված չիպի վրա հիմնված համակարգ՝ Apple Ax շարքից։ 2018 թվականի մոդել է։ Համակարգի կազմի մեջ մտնում է 64 բայթանոց 6 միջուկային ARM-միկրոպրոցեսորը։ Մշակվել է Apple կազմակերպության կողմից և արտադրվում է TSMC պայմանագրային արտադրողի կողմից՝ 7 նանոմետրանոց տեխպրոցեսով։ Սկզբում նախատեսվում էր պրոցեսորը թողարկել Apple A11x անվամբ։

## Նկարագրություն
A12 Bionic-ի հիմնական բլոկները հաշվողական և գրաֆիկական միջուկներ են։ Հենց չիպը պարունակում է․
* կատարման երկու հաշվիչ միջուկ (բարդ հաշվողական խնդիրների համար),
* արդյունավետության չորս հաշվողական միջուկ (ամենօրյա աշխատանքի համար),
* չորս գրաֆիկական միջուկ (Metal 2 տեխնոլոգիայի աջակցությամբ),
* 8 միջուկային Neural Engine նեյրոպրոցեսոր։

A12 Bionic-ը սկսել է ավելի քիչ էլեկտրաէներգիա օգտագործել, քան Apple A11-ը, այն դեպքում, երբ բարձրակարգ միջուկներն այժմ 15 տոկոսով ավելի հզոր են, 50 տոկոսով՝ էներգաարդյունավետ։

### Neural Engine
A12 Bionic-ում օգտագործվում է բարելավված 8-միջուկային նեյրոնային Neural Engine պրոցեսոր, որը կարող է մեկ վայրկյանում կատարել մինչև 5 տրիլիոն գործողություն և Apple A11-ի համեմատ աշխատում է մինչև 9 անգամ ավելի արագ։

## Գործածություն
**Apple A12** օգտագործող սարքավորումներ՝
* iPhone XS - 2018 թվականի սեպտեմբերից,
* iPhone XS Max - 2018 թվականի սեպտեմբերից,
* iPhone XR - 2018 թվականի հոկտեմբերից,
* iPad Air 3 - 2019 թվականի մարտից,
* IPad mini (5-րդ սերունդ) - 2019 թվականի մարտից։

Apple A12X անունով չիպերի տարբերակն օգտագործվում է
* iPad Pro (2018) - 2018 թվականի հոկտեմբերից։
Apple A12Z անունով չիպի տարբերակն օգտագործվում է 
* iPad Pro (2020) - 2020 թվականի սեպտեմբերից։

## Տես նաև
* Apple A10
* Apple A10X
* Snapdragon

## Ծանոթագրություններ

Կատեգորիա:IPhone
Կատեգորիա:Էփլ
Կատեգորիա:Համակարգչի բաղկացուցիչներ
Նիկոլայ Սիվեց

**Նիկոլայ Ֆեոդորովիչ Սիվեց** (, ), որակավորման բարձրագույն կատեգորիայի բելառուս վիրաբույժ, բժշկական գիտությունների դոկտոր։ Պարգևատրվել է «Բելառուսի Հանրապետության առողջապահության գերազանցիկ» կրծքանշանով։ Վիրաբուժությունում թարախային բարդությունների կանխարգելման վերաբերյալ շուրջ հարյուր գիտական հոդվածների հեղինակ։ Բելառուսական նորարարական «Մուկոսանին» հակասեպտիկ դեղամիջոցի հիմնական մշակողներից մեկն է։

## Կենսագրություն
Նիկոլայ Ֆեոդորովիչ Սիվեցը գերազանցությամբ ավարտել է Վիտեբսկի բժշկական ուսումնարանը։ Բանակում ծառայելուց հետո ընդունվել է Մինսկի բժշկական ինստիտուտ, որն ավարտել է կարմիր դիպլոմով։

Երկու տարի կլինիկական օրդինատուրա է անցել Բորովլյանի քաղաքի ուռուցքաբանության և բժշկական ճառագայթաբանության գիտահետազոտական ինստիտուտում, որից հետո հինգ տարի նվիրել է հետազոտական աշխատանքներին այն բաժնում, որը զբաղվում էր որովայնի ուռուցք ունեցող հիվանդների բուժման համակցված մեթոդների մշակմամբ։

1988 թվականից 20 տարի Սիվեցը ղեկավարել է Մինսկի 3-րդ կլինիկական հիվանդանոցի վիրաբուժական բաժանմունքը։ Ամեն տարի նա կատարում էր ավելի քան երեք հարյուր բարդ վիրահատություն։

2000 թվականին պաշտպանել է թեկնածուական թեզ 0։

2011 թվականին Բելառուսի պետական բժշկական համալսարանում պաշտպանել է «Որովայնային վիրաբուժության վիրաբուժական միջամտության ոլորտում վարակների կանխարգելում» թեզը և ստացել բժշկական գիտությունների դոկտորի կոչում «Վիրաբուժություն» մասնագիտությամբ։ Գիտական աստիճանը շնորհվել է գիտականորեն հիմնավորված նոր արդյունքների համար, որոնք ձեռք են բերվել կլինիկական, փորձարարական, մանրէաբանական, լաբորատոր, պաթոմորֆոլոգիական մեծաքանակ նյութի հիման վրա։

Այսօր Սիվեցը Մինսկի 6-րդ քաղաքային կլինիկական հիվանդանոցի վիրաբուժական բաժանմունքի վարիչն է։ Վիրահատություններն իրականացնում է հատուկ ժամանակակից տեխնոլոգիայի միջոցով` լազերային լույսատարի օգտագործումով։ Դա բուժման մեթոդ է, որն իսկական հեղափոխություն է կատարել ֆլեբոլոգիայում և օգտագործվում է աշխարհի լավագույն կլինիկաներում։ Սիվեցը մասնագիտանում է լազերային տեխնոլոգիայի կիրառմամբ աղեստամոքսային տրակտի հիվանդությունների, տարբեր տեղայնացման ճողվածքների վիրաբուժական բուժման մեջ։

## Ընտանիք
* Կինը՝ Ռաիսա Իվանովնա Սիվեց
* Որդին՝ Ալեքսեյ Նիկոլաևիչ Սիվեց, բժշկական գիտությունների թեկնածու
* Դուստրը՝ Տատյանա Նիկոլաևնա Սիվեց, բանաստեղծուհի, հրապարակախոս, «Գրականություն և արվեստ» («Літаратура і мастацтва») թերթի գլխավոր խմբագիր

## Մասնակցություն միջազգային գիտական և գործնական գիտաժողովների
* 2008 թվական՝ «Մարդու ինֆեկցիոն պաթոլոգիայի արդի հիմնախնդիրները» միջազգային գիտագործնական համաժողով, 16-17 հոկտեմբերի, Մինսկ։ Ելույթ «Մարդու վարակիչ հիվանդությունների բուժման և ախտորոշման ժամանակակից խնդիրները» բաժանմունքում «Հայրենական թերապևտիկ մուկոսանին նոր հակասեպտիկի հակամանրէային ակտիվությունը» զեկույցով

## Մատենագիտություն
* 
* 
* 
* 

## Գրականություն
* 
* 
* 

## Ծանոթագրություններ

## Արտաքին հղումներ

* Ն. Ֆ. Սիվեցի մատենագիտությունը Բելառուսի ազգային գրադարանի էլեկտրոնային կատալոգում

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բելառուս բժիշկներ
Կատեգորիա:Բժշկական գիտությունների դոկտորներ
Պոլ Տաֆանել

**Պոլ Տաֆանել** (), ֆրանսիացի ֆլեյտահար և դիրիժոր, մանկավարժ։

## Կենսագրություն
Տաֆանելը տաս տարեկանից համերգներ է տվել։ 1860 թվականին ավարտել է Փարիզի կոնսերվատորիան  և եղել է Լուի Դորյուսի ուսանողը։ 1879 թվականին նա հիմնել է *Փողային գործիքների կամերային երաժշտության*  անսամբլը։ 1887 թվականին, հոբոյահար Ժոր Ժիլեի և կլարնետահար Շարլ Տուրբանի հետ ուղեկցել է Քամիլ Սեն-Սանսին՝ Սանկտ Պետերբուրգի շրջագայության ընթացքում։

## Երաժշտական գործունեություն
Տաֆանելը 1890 թվականին սկսել է դիրիժորի իր գործունեությունը, 1892-1901 թվականներին  ղեկավարել է *Փարիզի կոնսերվատորիայի համերգների ընկերության* նվագախումբը։ Միաժամանակ 1893 թվականից զբաղեցրել է ֆլեյտայի աթոռը Փարիզի կոնսերվատորիայում։
Տաֆանելի «Ֆլեյտա նվագելու ամբողջական մեթոդը»  դասագիրքն ավարտել են նրա ուսանողները՝ Լուի Ֆլյորին և Ֆիլիպ Գոբերը՝ ուսուցչի մահից հետո։
Տաֆանելը նաև կոմպոզիտոր էր և նրա ստեղծագործություններից են *Մեծ ֆանտազիա*, Ֆանտազիա թեմաների վերաբերյալ Վեբերի *Ազատ հրաձիգ* օպերայից, Քվինտ փողային գործիքների համար և ընդգրկված են փողային-երաժիշտների երգացանկում։

## Գրականություն
* 2005 թվական, Blakeman, Edward. *Taffanel — Genius of the Flute*. Oxford University Press 
* 2005 թվական, Березин В *Старинная музыка*
* Տաֆանել Պոլ

## Ծանոթագրություններ

## Արտաքին հղումներ
* 
* 
* 
* 

Կատեգորիա:Բնօրինակում անաղբյուր հոդվածներ
Կատեգորիա:Ֆրանսիացի դիրիժորներ
Կատեգորիա:Ֆրանսիացի կոմունիստներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի մանկավարժներ
Լիգկայան Բիգկայ

**Բայ Բիբյաոն Լիգկայան Բիգկայ** (*Bai Bibyaon Ligkayan Bigkay,* ), ֆիլիպինյան տեղաբնիկ լումադ ժողովրդի առաջնորդ և բնապահպան։ Նա Մանոբոյի ժողովրդի պատմության մեջ առաջին և միակ կին ղեկավարն է։

Լիգկայան Բիգկայը բնիկ ժողովուրդների իրավունքների ջատագով է և 1994 թվականից ի վեր պաշտպանում է Մանոբոյի նախնիների հողերը և Պանտարոն լեռնաշղթան (Ֆիլիպիններ)։ Պանտարոն լեռնաշղթան Ֆիլիպիններում մնացած կույս անտառներից ամենամեծերից մեկն է։ Լեռնաշղթայից է սնվում նաև Մինդանաոյի հիմնական գետերը, ներառյալ՝ Մինդանաո գետը, Պուլանգի գետը, Դավաո գետը, Տագոլոան գետը և Ագուսան գետի խոշոր վտակները։

## Անվան ստուգաբանություն
Բիգկայը ստացել է պատվավոր Բայ (*Bai*) տիտղոսը, որը Մինդանաոյում բարձրահասակ կանանց է տրվում, իսկ Բիբյաոն տիտղոսը՝ որպես իր ցեղի ղեկավար։

## Տարիք
2017 թվականին «նա մոտավորապես 70-ից 90 տարեկան էր, իսկ ծնողների անունները հայտնի չեն, քանի որ նա չունի ծննդյան վկայական։ Բայց նա ճապոնական օկուպացիայի ժամանակ արդեն ծնված էր»։

## Գործունեություն
Լիգկայան Բիգկայն այն առաջնորդների շարքում է, որոնք դեմ էին անտառահատման և հանքարդյունաբերության կործանարար գործողություններին, որոնք կկործանեին Մանոբոյի նախնիների հողերը Տալաինգոդում (Դավաո դել Նորտե)։ Նա ղեկավարել է միջցեղային պատերազմը, երբ իր ցեղի առաջնորդը (datu) սպանվել էր անտառահատւմն ու հանքարդյունաբերությունը սատարող պետական զորքերի դեմ պայքարում։

## Մրցանակներ
Բիգկայը 2017 թվականին ստացել է Ֆիլիպինների համալսարան «Գավադ Տանդանգ Սորա» (Gawad Tandang Sora) մրցանակ՝ բնիկների կողմից մարդու իրավունքների և արժանապատվության համար մղվող պայքարն առաջնորդելու համար։ Նրան դիմավորել են որպես «գյուղի Տանդանգ Սորա… Լումադների մայր, որը ոգեշնչում է ֆիլիպինցիների հեղափոխությունը ազգային ինքնորոշման և ազատության համար»։

Նա նաև ճանաչվել է 2018 թվականին 5-րդ *Gawad Bayani ng Kalikasan* («Շրջակա միջավայրի հերոս» մրցանակ) ամենանշանավոր մրցանակակիր։

## Ծանոթագրություններ

Կատեգորիա:Ֆիլիպինցի հասարակական գործիչներ
Յուրի Բալանովսկի

**Յուրի Բալանովսկի**  (, ), ուկրաինացի նկարիչ-գեղանկարիչ։

## Կենսագրություն
Ծնվել է 1914 թվականի հունիսի 7-ին, Տավրիկյան նահանգի Ցարևոդարովկա գյուղում։

1930-1938 թվականներին սովորել է Խարկովի գեղարվեստական ուսումնարանում` Ալեքսանդր Շարոնովի մոտ, իսկ 1938-1942 թվականներին սովորել է Խարկովի գեղարվեստական ինստիտուտում` Սեմյոն Պրոխորովի և Նիկոլայ Սամոկիշի մոտ։

1935 թվականից որպես ուսուցիչ աշխատել է Խարկովի պիոներների պալատի կերպարվեստի ստուդիայում։ 1939 թվականից եղել է գեղարվեստական ցուցահանդեսների մասնակից։

Պատերազմի ժամանակ աշխատել է Ուկրաինայի առաջին ճակատի թերթում։ 1944 թվականից եղել է ԽՍՀՄ նկարիչների միության անդամ։ Պատերազմից հետո ապրել և աշխատել է Կիևում։ Յուրի Բալանովսկին համարվում է «ԽՍՀՄ ժողովուրդների բարեկամություն» Ժողովրդական տնտեսության նվաճումների ցուցահանդեսի (1954 թվական) Ուկրաինական Խորհրդային Սոցիալիստական Հանրապետության մուտքի տաղավարի որմնանկարների հեղինակներից մեկը։

## Ստեղծագործություն
*Հիմնական աշխատանքներն են.*

* «Հիվանդ կոմիսարի մոտ», 1938 թվական։
* «Խարկով. 1943 թվական»։
* «Անցում Դնեպրի վրայով», 1946 թվական։
* «Պարտիզանի երդումը», 1947 թվական։
* «Պանաս Միրնին ընկերների շրջանում» 1955 թվական։
* «Իլյիչի մոտ», 1963 թվական։
* «Զիմնիի նոր տերերը», 1967 թվական

Ինչպես նաև` գրաֆիկական դիմանկարներ և նկարազարդումներ է արել գրքերում։ *Այդ թվում`*

* Պարտիզան Պետուխովի դիմանկարը։
* Մարտն ավարտվել է։
* Պարտիզանուհի Գալինայի դիմանկարը։
* Դնեպրյան նավակազմերի շինարարը։
* Դնեպրյան նավակազմերի շինարարը։
* Պարտիզան Ս. Լարինի դիմանկարը։
* Մ. Պեկովի դիմանկարը։
* Նիկոլայ Կուզիմենկոյի դիմանկարը։
* Փողոցի անկյունում։ 
* Դարբնոցային ցեխի լավագույն մարդիկ։
* Պարտիզան Բ. Կորոլի դիմանկարը։

## Թանգարաններ
Նկարչի նկարները գտնվում են հետևյալ թանգարաններում.

* Ուկրաինայի պատմության ազգային թանգարան
* Տարաս Շևչենկոյի թանգարան, քաղաք Կիև
* Խարկովի գեղարվեստական թանգարան 
* Միխայիլ Կոցյուբինսկու գրական-հուշարձանային թանգարան, քաղաք Չեռնիգով 
* Պանաս Միրնիի թանգարան, քաղաք Պոլտավա 
* Լուգանսկի գեղարվեստական թանգարան

## Ծանոթագրություններ

## Գրականություն
* Художники народов СССР, том первый. Биобиблиографический словарь в шести томах, Издательство «Искусство», Москва, 1970

Կատեգորիա:ԽՍՀՄ նկարիչների միության անդամներ
Կատեգորիա:Ուկրաինացի նկարիչներ
Եվգենի Բելոենկո

**Եվգենի Դմիտրիևիչ Բելոենկո** (, ), վնասվածքաբանության, օրթոպեդիայի, արտրոլոգիայի և կենսաբժշկության բնագավառների բելառուս խորհրդային գիտնական, Բելառուսի ԳԱԱ ակադեմիկոս։

## Կենսագրություն
Եվգենի Բելոենկոն ծնվել է 1947 թվականի նոյեմբերի 9-ին Մուրմանսկում՝ զինծառայողի ընտանիքում։ 1972 թվականին ավարտել է Մինսկի պետական բժշկական ինստիտուտը։ 1975 թվականից Բելոենկոն աշխատել է Բելառուսի վնասվածքաբանության և օրթոպեդիայի գիտահետազոտական ինստիտուտում՝ հասնելով մինչև նրա տնօրենի պաշտոնը։

## Գիտական գործունեություն
Եվգենի Բելոենկոն ռևմաօրթոպեդիկ հիվանդությունների, կոտրվածքների, մարզական վնասվածքների ախտորոշման և վիրաբուժական բուժման բնագավառներում ավելի քան 200 գիտական աշխատության, 21 գյուտի, 2 մենագրության հեղինակ է։ Բացի այդ, հոդերի ամրությունը բարելավելու համար նա ստեղծել է նոր դեղամիջոցներ։ 1992 թվականին Բելոենկոն պաշտպանել է դոկտորական ատենախոսությունը, իսկ 1998 թվականին նրան շնորհվել է Բելառուսի վաստակավոր բժշկի կոչում։ 2000 թվականին ընտրվել է Բելառուսի գիտությունների ազգային ակադեմիայի թղթակից անդամ, իսկ 2003 թվականին՝ ակադեմիկոս։

Մահացել է 2006 թվականի դեկտեմբերի 8-ին, թաղված է Մինսկի Արևելյան գերեզմանատանը։

## Պարգևներ
* Պ. Լ. Կապիցայի անվան «Գիտական գյուտի հեղինակ» արծաթե մեդալ
* «ԽՍՀՄ գյուտարար», «Առողջապահության գերազանցիկ» կրծքանշաններ
* Բելառուսի վաստակավոր բժիշկ

## Ծանոթագրություններ

## Արտաքին հղումներ
* Եվգենի Դմիտրիևիչ Բելոենկոն Բելառուսի Գիտությունների ազգային ակադեմիայի Յան Կոլասի անվան կենտրոնական գիտական գրադարանի «Բելառուսական գիտության պատմությունը դեմքերով» շտեմարանում

Կատեգորիա:Անձինք այբբենական կարգով
Կատեգորիա:Բելառուս բժիշկներ
Կատեգորիա:Բելառուս գիտնականներ
Կատեգորիա:Բժշկական գիտությունների դոկտորներ
Կատեգորիա:Գիտնականներ այբբենական կարգով
Կատեգորիա:Խորհրդային գիտնականներ
Դմիտրի Մոցպան

**Դմիտրի Մոցպան** (, ), մոլդովացի քաղաքական գործիչ, 1997-1998 թվականներին Մոլդովայի խորհրդարանի նախագահը։

## Կենսագրություն
Դմիտրի Մոցպանը ծնվել է 1940 թվականի մայիսի 3-ին Նիսպորենի շրջանի Սելիշտա գյուղում։

### Մասնագիտական գործունեություն
Ավարտել է Սորոկի սովխոզ-գյուղատնտեսական արտադրության մեքենայացման և էլեկտրաֆիկացման տեխնիկումը և Օդեսայի բարձրագույն կուսակցական դպրոցը։ Մինչև 1991 թվականը ԽՄԿԿ անդամ էր։

Աշխատել է որպես ինժեներ-մեխանիկ, «Լենինի ուղին Ֆելեշթերում» կոլխոզի նախագահն էր, տարբեր պաշտոններ է զբաղեցրել տեղական կուսակցական մարմիններում։ 1990-1998 թվականներին Մոլդովայի Հանրապետության խորհրդարանի պատգամավոր էր։

### Քաղաքական գործունեություն
Որպես պատգամավոր՝ Դմիտրի Մոցպանը ընդարձակ գործունեություն է ծավալել, 1990 թվականի ապրիլին ստեղծված «Viața Satului» (Գյուղական կյանք) խորհրդարանական ակումբի ակտիվ անդամ էր, որի կազմում ընդգրկվել է 60 պատգամավոր։ Այս ակումբը դարձել է Մոլդովայի ագրարային-դեմոկրատական կուսակցության ստեղծման հիմքը։ 1991 թվականի հոկտեմբերի 19-ին կուսակցության համագումարը հավանություն է տվել ծրագրին ու կանոնադրությանը և պատգամավոր Դմիտրի Մոցպանին ընտրել նոր քաղաքական կազմավորման նախագահ։

Մոլդովայի ագրարադեմոկրատական կուսակցության խորհրդարանականները Մոլդովայի ժողովրդական ճակատի պատգամավորներին մեղադրել են ոչ կոմպետենտության մեջ՝ պահանջելով և հասնելով արտահերթ ընտրությունների։ 1994 թվականի փետրվարի 27-ին կայացած արտահերթ խորհրդարանական ընտրություններում ՄԱԴԿ-ն մեծ հաջողության է հասել՝ հավաքելով ընտրողների ձայների 43.18%-ը և, հետևաբար, 104 մանդատից 54-ը խորհրդարանում։ Այսպիսով, ՄԱԴԿ-ն ստացել է խորհրդարանի նախագահի պաշտոնը (Պյոտր Լուչինսկին), փոխնախագահների երկու պաշտոնները և 10 խորհրդարանական հանձնաժողովներից 8-ի նախագահությունը։ Դմիտրի Մոցպանն ընտրվել է խորհրդարանի փոխնախագահ 1994-1997 թվականներին։

1991 թվականից Դմիտրի Մոցպանը Մոլդովայի ագրարային-դեմոկրատական կուսակցության նախագահն էր։ Մոլդովայի Հանրապետության նախագահի պաշտոնում Պյոտր Լուչինսկու ընտրվելուց հետո և Մոցպան Լուչինսկու հեռանալուց հետո թափուր մնացած պաշտոնի թեկնածու էր, սակայն անհրաժեշտ 53 ձայնը չի հավաքել։

Այնուամենայնիվ, 1997 թվականի մարտի 6-ին Դմիտրի Մոցպանն ընտրվել Է Մոլդովայի Հանրապետության խորհրդարանի նախագահ 101 ձայնով և այդ պաշտոնը զբաղեցրել 1997 թվականի մարտի 5-ից մինչև 1998 թվականի ապրիլի 23-ը։

1998 թվականի մարտին կայացած խորհրդարանական ընտրություններում Մոլդովայի ագրարադեմոկրատական կուսակցությունը կորցրել է իր անդամների և ընտրազանգվածի զգալի մասը՝ հավաքելով ընդամենը ձայների 3,63%-ը, և չի մտել խորհրդարանի կազմի մեջ։ 1998 թվականին Դմիտրի Մոցպանը թոշակի է անցել՝ հրաժարվելով քաղաքական գործունեությունից։

2018 թվականի հունիսի 23-ին Դիմիտի Մոցպանը մահացել է։

## Պարգևներ
* «Հանրապետության» շքանշան (2012 թվականի դեկտեմբերի 28)
* «Քաղաքացիական վաստակի համար» մեդալ («Meritul Civic»), 1996 թվականի օգոստոսի 22

## Ծանոթագրություններ

Կատեգորիա:Գիտնականներ այբբենական կարգով
Կատեգորիա:Մոլդովայի քաղաքական գործիչներ
Նոելեն Նաբուլիվու

**Նոելեն Նաբուլիվու** (, ), ֆիջիացի ակտիվիստ և  կլիմայի փոփոխության, կայուն զարգացման և գենդերային հավասարության հարցերով խոսնակ։ Նա Diverse Voices and Action for Equality (DIVA) կազմակերպության համահիմնադիրն ու քաղաքական խորհրդականն է, որը կենտրոնացած է կլիմայի արդարադատության, կանանց նկատմամբ բռնության, մարդու իրավունքների և ԼԳԲՏ իրավունքների վրա։

Նաբուլիվուն ավելի քան 30 տարի աշխատում է համընդհանուր առողջության պահպանման, վերջին շրջանում դա ավելի դժվար է դարձել։ Covid-19- ը միակ բանը չէ, որ Ֆիջին այս պահին հաղթահարում է, կլիմայի ճգնաժամը մեծ թռիչք է կատարում։ Արևադարձային ցիկլոններ են ի հայտ գալիս Խաղաղ օվկիանոսի հարավային մասում՝ ստեղծելով «բնակարանի, կրթության, ջրի և սանիտարական պայմանների, սննդի և անվտանգության պակաս»։

## Կենսագրություն
Նաբուլիվուն մեծացել է Ավստրալիայի Ֆիջի և Պերթ քաղաքների միջև և այժմ մշտապես ապրում է Ֆիջիում 2003 թվականից։ Նա ունի զուգընկեր և դուստր։ Պերթում նա ներգրավված է եղել անարխիստական փոքր կոլեկտիվների, երիտասարդության, միգրանտների և բնիկների խմբերի կողմից ղեկավարվող խմբերի մեջ, ինչպես նաև հասարակական արվեստի (Community art) և փողոցային արդարադատության նախագծերում։ Նա միջազգային հարաբերությունների և խաղաղության ուսումնասիրությունների համալսարանական կրթություն է ստացել, ինչպես նաև ունի դիպլոմ հասարակական արվեստի բնագավառում։

Նաբուլիվուն ակտիվ գործունեություն է ծավալում որպես ֆեմինիստ ակտիվիստ և հասարակական կազմակերպությունների իրավապաշտպան Ֆիջիում և Խաղաղ օվկիանոսյան տարածաշրջանում, Ֆիջիի և Խաղաղօվկիանոսյան տարածաշրջանի խոսնակ ՄԱԿ-ի գործընթացներում և աշխատանքային խմբերում, ինչպիսիք են «Կանանց կարգավիճակի հանձնաժողովը», «Կլիմայի փոփոխության մասին» ՄԱԿ-ի շրջանակային կոնվենցիան, Փոքր կղզու զարգացող պետությունները, Ռիո +20 (ՄԱԿ-ի Կայուն զարգացման համաժողով) և Օրակարգ 2030 (ՄԱԿ-ի Կայուն զարգացման նպատակներ)։

## Խտրականության դեմ պաշտպանություն
2011 թվականից Նաբուլիվուն *Diverse Voices and Action (DIVA)* համահիմնադիրն ու քաղաքական խորհրդականն է։ Այս աջակցության խումբը LBTI մարդկանց համար է։ Այս խումբը ստեղծում է նմանատիպ անհատների ցանց։ Ըստ Astraea Lesbian Foundation կայքի՝ Նաբուլիվուն և DIVA-ի անդամները միասին աշխատում են հավասարությանը նպաստելու, «սեռական իրավունքների, մարդու իրավունքների, գենդերային արդարադատության և սոցիալական, տնտեսական, էկոլոգիական և կլիմայական արդարադատության պաշտպանության և առաջխաղացման» համար։

## Ծանոթագրություններ

Կատեգորիա:20-րդ դարի ծնունդներ
Կատեգորիա:Ակտիվիստներ
Կատեգորիա:Անարխիստներ
Կատեգորիա:Ապրող անձինք
Կատեգորիա:ԼԳԲՏ իրավունքների ակտիվիստներ
Կատեգորիա:Կլիմայի փոփոխության քաղաքականություն
Energetic (Wanna One-ի երգ)

"**Energetic**", հարավկորեական բոյ բենդ Wanna One-ի սինգլը։

## Չարթեր
### Շաբաթական չարթեր

### Ամսական չարթ

## Ռելիզի պատմություն

## Վաճառք
### Բեռնումներ

### Սթրիմինգ

## Ծանոթագրություններ

## Արտաքին հղումներ
* 
* 
* 

Կատեգորիա:2017 երգեր
Mortal Kombat (ֆիլմ)

**«Մորթալ Կոմբաթ»** (, , հայերեն` *Մահացու պայքար*), ֆիլմ, որը հանդիսանում է Սայմոն Մաքքուոյդի ռեժիսորական և պրոդյուսերական դեբյուտը կինոյում։ Ֆիլմը հիմնված է համանուն խաղերի շարքի վրա, ինչպես նաև 1995 թվականի ֆիլմի վերաթողարկումն է։

2015 թվականի օգոստոսին ֆիլմի պրոդյուսերներից մեկի պաշտոնում նշանակվել է Ջեյմս Վանը։ Սայմոն Մաքքուոյդը ռեժիսորի պարտականություններն ստանձնել է 2016 թվականին սցենարիստ Գրեգ Ռուսոյի հետ։ 2019 թվականի փետրվարին Ռուսոն հայտնել է սցենարի պատրաստ լինելու մասին։ 2019 թվականի մայիսին ֆիլմը նախարտադրության փուլ է դուրս եկել։

Ֆիլմի միջազգային վարձույթի պետք է դուրս գար 2021 թվականի հունվարի 15-ին, սակայն COVID-19 համավարակի պատճառով թողարկումը հետաձգվել է մինչև 2021 թվականի ապրիլի 16։

## Դերակատարներ

## Արտադրություն
### Նկարահանման ընթացք
Ֆիլմի նկարահանումներն սկսվել են 2019 թվականի սեպտեմբերի 15-ին Հարավային Ավստրալիայում։ Նկարահանումները պաշտոնապես ավարտվել են դեկտեմբերի 13-ին։
### Թրեյլեր
2021 թվականի փետրվարի 18-ին թողարկվել է ֆիլմի առաջին թրեյլերը։

## Թողարկում
Սկզբնապես ֆիլմը պետք է թողարկվեր 2021 թվականի մարտի 5-ին, սակայն նախնական ժամկետից տեղափոխվել է 2021 թվականի հունվարի 15, ապա հետաձգվել մինչև 2021 թվականի ապրիլի 7։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:IMAX ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Անգլերեն ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Ֆիլմեր, որոնց գործողությունները տեղի են ունենում Ինդիանայում
Կատեգորիա:4DX ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Ավստրալիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 17-րդ դարում
Միրոսլավ Վալեկ

**Միրոսլավ Վալեկ** (, ), սլովակ բանաստեղծ, թարգմանիչ, հրապարակախոս և քաղաքական գործիչ։ Սլովակիայի Սոցիալիստական Հանրապետության մշակույթի նախարար։

## Կենսագրություն
Ծնվել է սպառողական կոոպերատիվի աշխատակից Յան Վալեկի (1895-1972) և Ժոզեֆինա Վալեկի (ծննդ. անունը` Ստանեկովա, 1900-1970) ընտանիքում, ունեցել է երկու քույր` Մարիա Վալեկ (1925-2004) և Եվա Վալեկ (ծնվ. 1935):

1933-1939 թվականներին սովորել է տարրական դպրոցում։ 1939-1942 թվականներին Յանա Հոլլեի վարժարանում, որից հետո անցել է Բիզնեսի ակադեմիայի 5-րդ դասարան, որն ավարտել է 1947 թվականին։ 1947-1949 թվականներին սովորել է Բրատիսլավայի տնտեսագիտական համալսարանում, որը չի կարողացել ավարտել առողջական վիճակի պատճառով. հիվանդ էր տուբերկուլոզով։

1949 թվականից եղել է մի շարք ամսագրերի խմբագիր, մասնավորապես`  1962-1966 թվականներին` «Mladá tvorba» ամսագրի գլխավոր խմբագիր, 1966-1967 թվականներին` իր հիմնադրած «Romboid» ամսագրի գլխավոր խմբագիր։ 1967-1968 թվականներին եղել է Սլովակիայի գրողների միության նախագահ։

1962 թվականին անդամակցել է Չեխոսլովակիայի Կոմունիստական կուսակցությանը։ 1969-1988 թվականներին եղել է մշակույթի նախարար, ինչպես նաև կենտրոնական կոմիտեի և Սլովակիայի Կոմունիստական կուսակցության կենտրոնական կոմիտեի նախագահության անդամ:1971-1976 թվականներին եղել է Դաշնային ժողովի ժողովուրդների պալատի անդամ։ 1976-1989 թվականներին եղել է Սլովակիայի Ազգային խորհրդի անդամ։

### Ընտանիք
* Առաջին կինը (1951-1959)` ուսուցչուհի Մարիաննա Միխալկովիչը (1932-1959)` բանաստեղծ Յուզեֆ Միխալկովիչի քույրը։
** Աղջիկը` Միրոսլավա Վալեկ (ծնվ. 1952):
* Երկրորդ կինը (1961-1975)` գրականագետ Զորա Զորինը (1933-1977)` խորհրդային դիվանագետ Վալերիան Զորինի դուստրը։
** Խորթ տղա` Անդրեյ Զորին (ծնվ. 1957).
* Երրորդ կինը (1975 թվականից)` փաստաբան Կատարինա Ռուժիչկովան (ծնվ.1944):

## Մատենագիտություն
### Պոեզիա
* 1959. «Dotyky» («Հպում»)
* 1961. «Príťažlivosť» («Ձգողություն»)
* 1963. «Nepokoj» («Անկարգություններ»)
* 1965. «Milovanie v husej koži» («Մարմնով սարսուռ անցնելը»)
* 1973. «Súvislosti» («Համատեքստեր»)
* 1976. «Slovo» («Բառը»)
* 1977. «Z vody» («Ջրից»)
* 1977. «Zakázaná láska» («Արգելված սեր»)
* 1983. «Básne» («Բանաստեղծություններ», լիակատար հրատարակություն)

## Ճանաչում
* 1966. Կլեմենտ Գոտվալդի անվան պետական մրցանակ։
* 1972. «Կառուցման վաստակի համար» շքանշան։
* 1973. Ֆրանյա Կրալի մրցանակ` երեխաների և երիտասարդների համար ստեղծագործելու համար։
* 1974. Խորհրդային բանակի կողմից Չեխոսլովակիայի Սոցիալիստական Հանրապետության ազատագրման 30-ամյակի հուշամեդալ։
* 1975. վաստակավոր նկարիչ։
* 1977. ժողովրդական նկարիչ։
* 1977. Աշխատանքի շքանշան։
* 1982. Վալեկի 55-ամյակին նվիրված Սլովակիայի գրողների Լացո Նովոմեսկու անվան ասոցիացիայի մեդալ։
* 1987. Վալեկի 60-ամյակին նվիրված Փետրվարի հաղթանակի խորհուրդը։
* 2019. Տրնավա քաղաքի պատվավոր քաղաքացի։

## Ծանոթագրություններ

## Արտաքին հղումներ
* 

Կատեգորիա:Սլովակ բանաստեղծներ
Կատեգորիա:Սլովակիայի քաղաքական գործիչներ
Կատեգորիա:Սլովակ գրողներ